Joni Ortio

Joni Juhani Ortio (sündinud 16. aprillil 1991 Turus) on Soome jäähokimängija, kes mängib väravavahina Rootsi kõrgliigaklubis HV71.

Ta alustas klubikarjääri Soome klubis HC TPS, mille koosseisus debüteeris ta Soome kõrgliigas hooajal 2009–10.

2009. aastal valis Calgary Flames ta NHL-i draftis 171. valikuna. Hooaja 2010–11 lõpus debüteeris Ortio Flamesi noorteklubis Abbotsford Heat American Hockey League'is. Ta mängi Heatis ka hooaja 2011–12 alguses, kuid naasis seejärel Soome kõrgliigasse, tunnistades, et ei olnud veel valmis Põhja-Ameerikas mängima."Joni Ortio mahdollisesta NHL-kutsusta: Kun sen on aika tulla, niin se tulee". "Joni Ortio mahdollisesta NHL-kutsusta: Kun sen on aika tulla, niin se tulee"]. sportti.com. 27.1.2014. Vaadatud 19.10.2020

Hooajal 2012–13 mängis Ortio Soome kõrgliigas HIFKi ridades. Seejärel läks ta tagasi Põhja-Ameerikasse. 27. veebruaril 2014 tegi ta Flamesi meeskonnas debüüdi NHL-is. Kokku mängis ta sel hooajal NHL-is viies mängus. Suurema osa sellest hooajast mängis Ortio Abbotsford Heatis. Flamesi koosseisu kuulus Ortio ka kahel järgmisel hooajal. NHL-i kõrvalt jätkas ta mängimist samuti AHL-is ning 2015. aastal valiti ta AHL-i tähtede mängule.

2016. aasta septembris liitus Ortio Rootsi kõrgliigaklubiga Skellefteå AIK. Hooajal 2017–18 jõudis ta Skellefteåga Rootsi meistrivõistlustel finaali, kus kaotati Växjö Lakersile. Hooajal 2018–19 mängis ta KHL-is HK Vitjazi ridades. Hooajal 2019–20 mängis ta Šveitsi kõrgliigaklubis ZSC Lions. Aastatel 2020–2022 mängis ta kaks hooaega KHL-i klubis Nur-Sultani Barõs.

2022. aasta mais sõlmis ta kaheaastase lepingu äsja Rootsi kõrgliigasse tõusnud HV71-ga.

Ortio on kuulunud Soome jäähokikoondisse 2013. ja 2017. aasta maailmameistrivõistlustel.

 Viited 

 Välislingid 
 Joni Ortio KHL.ru lehel
 Joni Ortio NHL.com lehel
 Joni Ortio hockeydb.com lehel

Kategooria:Soome jäähokiväravavahid
Kategooria:HC TPS-i mängijad
Kategooria:HIFK jäähokimängijad
Kategooria:Calgary Flamesi mängijad
Kategooria:Skellefteå AIK mängijad
Kategooria:HK Vitjazi mängijad
Kategooria:ZSC Lionsi mängijad
Kategooria:Astana Barõsi mängijad
Kategooria:HV71 mängijad
Kategooria:Sündinud 1991